钦定古今图书集成/明伦汇编/宫闱典/第096卷 > 广德公主 下嫁樊凯
## 钦定古今图书集成/明伦汇编/宫闱典/第096卷 > 广德公主 下嫁樊凯

按：《明外史·公主列传》：“广德公主，下嫁樊凯。”

按《彰德府志》：“凯，字大振，少给役，至县令，见其状貌，惊
异，令就学。成化初，选尚广德公主，不以贵戚多，命
凯统禁兵日，介胄升殿侍卫。正德初，刘瑾用事，自公
卿以下莫不折节，而凯独不屈。尝曰：‘凯幸托主，为朝
廷肺腑，戚纵自轻，奈辱主何’？所统卒王某者，瑾乡人
也。知瑾恶凯，列状诬凯受禁卒金，且多私役者，遂罢
凯”侍卫。凯善论事，有康济心。尝请禁贫民生子阉割
者，又极言团营军之弊，为时所称。子琦、瑶，俱锦衣指
挥同知。琮，百户。